Source: https://ipdf.sk/uctovne-tlaciva/dohoda-o-pouzivani-motoroveho-vozidla
Timestamp: 2019-11-14 13:53:57+00:00
Document Index: 5753304

Matched Legal Cases: ['§ 5', '§ 5', '§ 2', '§ 25', '§ 5', '§ 2', '§ 5', '§ 2']

Dohoda o používaní motorového vozidla | Účtovné tlačivá | ipdf.sk
Zdroj: čiastočne prevzaté a upravené z voľne dostupného zdroja na internete.
Účtovanie automobilu poskytnutého zamestnancovi
Zdroj: Informačný servis www.eNOVINY.sk (12/2013)
Účtujem v priebehu roka daňovo a odpočítavam DPH ak bolo na vstupe, alebo na konci roka pomernú časť za používanie vozidla na súkromné účely preúčtujem ako nedaňový náklad a z tejto časti odvediem a DPH?
Ing. Marta Rešetková, PhD., Zdroj: Verlag Dashöfer
Vysvetlenie účtovania služobného vozidla na súkromné účely a s ním súvisiace náklady.
Vysvetlenie či správne chápem účtovanie používania služobného vozidla na súkromné účely a s ním súvisiace náklady:
1. zamestnancovi mesačne účtujem 1 % z ceny obstarania vrátane DPH ako nepeňažný príjem ak je auto v majetku firmy, v prípade leasingu z ceny na zmluve, alebo z leasingovej splátky?
2. PHM spotrebované na súkromné účely platí zamestnanec vrátane DPH a firma DPH odvedie štátu?
3. náklady vzniknuté na prevádzku motorového vozidla / servis, opravy, pneumatiky, poistky, odpisy a ostatné náklady na vozidlo/ účtujem v priebehu roka daňovo a odpočítavam DPH ak bolo na vstupe, alebo na konci roka pomernú časť za používanie vozidla na súkromné účely preúčtujem ako nedaňový náklad a z tejto časti odvediem a DPH.
Vychádzajúc z inštitútu § 5 ods. 3 zákona č. 595/2003 Z. z. o dani z príjmov v znení neskorších predpisov príjmom zamestnanca, ktorému zamestnávateľ poskytuje motorové vozidlo na používanie na služobné a súkromné účely, je aj suma 1% zo vstupnej ceny vozidla za každý, aj začatý kalendárny mesiac poskytnutia na takéto účely. Súčasťou vstupnej ceny je aj technické zhodnotenie. Z uvedeného ustanovenia vyplýva, že pre pripočítanie tohto príjmu do zdaniteľných príjmov zamestnanca nie je rozhodujúce, či vozidlo bolo v skutočnosti aj používané, alebo či bolo použité v príslušnom kalendárnom mesiaci aj na súkromné účely. Rozhodujúci je moment, že vozidlo bolo zamestnancovi poskytnuté na služobné a súkromné účely.
Nepeňažným príjmom zamestnanca je suma vo výške 1 % zo vstupnej ceny vozidla za každý, aj začatý mesiac poskytnutia vozidla na služobné a súkromné účely. Z tohto znenia prvej vety § 5 ods. 3 zákona č. 595/2003 Z. z. o dani z príjmov v znení neskorších predpisov vyplýva, že pre pripočítanie tohto príjmu do zdaniteľných príjmov zamestnanca nie je rozhodujúce, či vozidlo bolo v skutočnosti aj používané (napr. v prípadoch dlhodobých práceneschopností, dovoleniek, služobných ciest a pod. presahujúcich dĺžku kalendárneho mesiaca) alebo či bolo použité v príslušnom kalendárnom mesiaci aj na súkromné účely. Podstatné je, že vozidlo bolo zamestnancovi poskytnuté na používanie na služobné a súkromné účely.
Pokiaľ je zamestnancovi poskytnuté motorové vozidlo na používanie len na súkromné účely, (napr. jednorázovo za účelom prevozu tovaru v zmysle vnútorného predpisu), pričom zamestnanec uhradí náklady na jeho prevádzku v plnej výške, takéto použitie vozidla nie je u zamestnanca predmetom dane, nakoľko nemá z použitia vozidla majetkový prospech. O nepeňažné plnenie by šlo v prípade napr. keby vozidlo bolo zamestnancovi poskytnuté bez úhrady nákladov na jeho použitie. resp. by mu bolo poskytnuté na používanie na služobné a súkromné účely.
Ak zamestnávateľ poskytne zamestnancovi jeho motorové vozidlo (t. j. ide o vozidlo zamestnávateľa) na používanie na služobné a súkromné účely (oba účely súčasne), pre zamestnanca to znamená, že je potrebné zdaniť mu tento nepeňažný príjem zákonom stanoveným spôsobom. Ide o príjem, ktorý je predmetom dane z príjmov. Nemožno ho na tieto účely oceniť cenou bežnou (§ 2 písm. c) zákona č. 595/2003 Z. z. o dani z príjmov v znení neskorších predpisov).
Len ak pôjde o prenajaté vozidlo, tak sa zachoval ukazovateľ doterajší, a to 1% z obstarávacej ceny vozidla u pôvodného vlastníka (aj v prípade, ak dôjde k následnej kúpe prenajatého vozidla).
Touto zmenou došlo ku skomplikovaniu ocenenia tohto nepeňažného príjmu na uvedené účely. Vstupná cena sa určí v zmysle § 25 ods. 2 zákona č. 595/2003 Z. z. o dani z príjmov v znení neskorších predpisov. Ide o takú cenu, aká sa aplikuje na účely odpisovania hmotného majetku. Väčšinou pôjde o obstarávaciu cenu, t. j. cenu, za ktorú sa majetok obstaral vrátane nákladov súvisiacich s obstaraním.
Ak zamestnávateľ zamestnancovi okrem vozidla na uvedené účely poskytuje aj benzín zdarma pri používaní vozidla na súkromné účely, ide o ďalší zdaniteľný príjem. Z uvedeného dôvodu by si mal zamestnanec viesť evidenciu najazdených km podľa predmetných účelov.
Ak zamestnávateľ poskytne zamestnancovi motorové vozidlo len na súkromné účely, nie je možné na ocenenie aplikovať ustanovenie § 5 ods. 3 zákona č. 595/2003 Z. z. o dani z príjmov v znení neskorších predpisov. V tomto prípade sa aplikuje § 2 písm. c) zákona č. 595/2003 Z. z. o dani z príjmov v znení neskorších predpisov, t. j. cena bežná (napr. v požičovni).
Ak na druhej strane zamestnávateľ zamestnancovi poskytne motorové vozidlo len na služobné účely, v tom prípade nepôjde o zdaniteľný príjem (príjem nie je predmetom dane).
Zamestnávateľ spravidla vydá internú smernicu, ktorou stanoví zásady pre pridelenie a používanie motorových vozidiel na služobné aj súkromné účely. So zamestnancami, ktorým sa uvedeným spôsobom poskytujú motorové vozidlá, uzatvorí zamestnávateľ dohodu, v ktorej špecifikuje povinnosti zmluvných strán v nadväznosti na internú smernicu. Nutné je dohodnúť, kto bude hradiť výdavky na poistné, prevádzku, údržbu, opravy vozidla a pod.
Z vyššie uvedených ustanovení zákona č. 595/2003 Z. z. o dani z príjmov v znení neskorších predpisov vyplývajú nasledovné závery:
Ak zamestnávateľ poskytne zamestnancovi motorové vozidlo na služobné aj na súkromné účely len časť mesiaca, príjmom zamestnanca je celá suma zodpovedajúca 1% vstupnej ceny vozidla, pretože táto je príjmom aj za každý začatý mesiac poskytnutia vozidla,
Ak zamestnávateľ poskytne zamestnancovi motorové vozidlo len na súkromné účely, nie je možné na ocenenie aplikovať ustanovenie § 5 ods. 3 zákona č. 595/2003 Z. z. o dani z príjmov v znení neskorších predpisov, ale aplikuje § 2 písm. c) zákona č. 595/2003 Z. z. o dani z príjmov v znení neskorších predpisov, t. j. cena bežná (napr. v požičovni).
Používanie služobného auta má byť od januára 2014 daňovo výhodnejšie (08/2013)
Súvisiace tlačivá sú Splnomocnenie na prepis auta, Kúpna zmluva na auto alebo Súhlas na použitie motorového vozidla.
2013 - 2019 © ipdf.sk Všetky práva vyhradené. Ochrana súkromia | Podmienky využitia služby | 70.17 pps @ 2 MB